b'\n_START_ARTICLE_\nFerrari 553 F1\n_START_PARAGRAPH_\nFerrari 553 F1 je Ferrarijev dirkalnik Formule 1, ki je bil v uporabi v sezonah 1953 in 1954, ko so z njim dirkali Umberto Maglioli, Piero Carini, Jos\xc3\xa9 Froil\xc3\xa1n Gonz\xc3\xa1lez, Giuseppe Farina, Mike Hawthorn, Robert Manzon in Maurice Trintignant. Skupno so dirka\xc4\x8di z dirkalnikom nastopili na trinajstih dirkah, od tega \xc5\xa1tirikrat na neprvenstvenih, in dosegli dve zmagi._NEWLINE_Dirkalnik je bil prvi\xc4\x8d uporabljen na prvenstveni dirki za Veliko nagrado Italije v sezono 1953, ko sta z njim nastopila Maglioli in Carini, toda zabele\xc5\xbeila sta le odstop oziroma enajsto mesto. Nato je Gonz\xc3\xa1lez z 553 nastopil na dveh neprvenstvenih dirkah v sezoni 1954, Veliki nagradi Sirakuz, kjer je odstopil, in BRDC International Trophy, kjer je zmagal. Zaradi tega so dirkalnik ponovno uporabili na ve\xc4\x8d prvenstvenih dirkah, toda drikalnik je bil zelo nezanesljiv, saj so vselej odstopili, le Maglioli je dosegel sedmo mesto na dirki za Veliko nagrado \xc5\xa0vice in Hawthorn je zmagal na prvenstveni dirki za Veliko nagrado \xc5\xa0panije, kjer temu pa je bila to zadnja dirka za dirkalnik 553.'